open-index/open-wikipedia-markdown huggingface dataset:
Lumbovka

**Lumbovka** (, turjansaameksi Лыымбес-сиййт) on kylä Murmanskin alueen Ostrovnoin kaupunkikunnassa Venäjällä. Se sijaitsee Vienanmeren Lumbovkan lahden rannalla Lumbovka- ja Kamenka-jokien välissä, noin 75 kilometrin päässä Ostrovnoin kaupungista. Vuoden 2010 lokakuussa kylässä oli 11 asukasta.

Lumbovkan saamelainen siita tunnettiin alun perin nimillä *Lundalski, Lundanski, Landanski* tai *Landalski*. Varhaisin maininta nimestä on vuodelta 1610, jolloin eräiden Purnatšin siidan asukkaiden lisänimenä esiintyy *Lundalets*. Veroluetteloissa paikka mainitaan ensimmäisen kerran vuonna 1678. Nykyinen nimi on tullut käyttöön 1800-luvun alkupuolella. Vuodesta 1861 alkaen Lumbovka kuului Ponoin volostiin.

Neuvostoaikana maaliskuussa 1920 Ponoin volostin alueelle perustettiin kolme kyläneuvostoa. Lumbovka kuului aluksi Kamenkan kyläneuvostoon, mutta alueen laajuuden vuoksi Lumbovka toimi pian käytännössä omana kyläneuvostonaan ja se erotettiin virallisesti huhtikuussa 1921. Lumbovkan siitaan kuului alkujaan sekä kesä- että talvikylä. Kesäkylä sijaitsi nykyisen kylän paikalla Lumbovkan lahdella. Talvikylä sijaitsi sisämaassa Ponoihin laskevan Atšerjok-joen varrella vuoteen 1927 saakka, jolloin Kanevka korvasi sen. Vuonna 1930 kylään perustettiin kalastus- ja poronhoitokolhoosi. Kanevka oli Lumbovkan talvikylä vuoteen 1934 asti, jolloin saamelaiset siirtyivät pysyvästi kesäkylään. Kylässä oli 81 asukasta vuonna 1938.

Vuonna 1950 seudun kolhooseja yhdistettiin ja Lumbovkan kyläneuvosto liitettiin Jokangan kyläneuvostoon. Samaan aikaan kylän silloiset asukkaat siirrettiin Jokangaan ja jälleen vuonna 1963 Lovozeroon. Lumbovka siirrettiin Severomorskin kaupungin alaiseen Gremihan (myöhemmän Ostrovnoin) asutusneuvostoon (*possovet*) vuonna 1976, joka erotettiin vuosikymmenen vaihteessa suljetuksi hallintoalueeksi.

## Lähteet
* 

### Viitteet
Demodex folliculorum

**Demodex folliculorum** on aitopunkkien (Acariformes) lahkoon kuuluva karvatuppipunkkilaji. Suvusta käytetään myös nimeä talipunkit (*Demodex*). Ihminen on kahden karvatuppipunkkilajin *Demodex folliculorumin* ja ''Demodex brevisin'' ainoa isäntälaji. Ne ovat erikoistuneet elämään eri osissa karvatuppea, *D. folliculorum* karvatupessa karvan ympärillä ja *D. brevis* talirauhasessa. *D. folliculorum* on ihmisen kahdesta karvatuppipunkkilajista pidempi. Se on noin 0,10–0,39&nbsp;mm pitkä. Aikuisena ne ovat sikarinmuotoisia ja niillä on yhteensä kahdeksan lyhyttä jalkaa. Lajin uros- ja naaraspunkit ovat keskenään hieman eri näköisiä. Naaraat ovat koiraita lyhyempiä ja pyöreämpiä. *D. folliculorumin* muna on muodoltaan nuolimainen ja noin 0,1&nbsp;mm:n pituinen. Laji on erityisesti yleinen ihmisen kasvojen alueella päänahassa, kulmakaarissa ja silmäripsien karvatupissa. Lajia tavataan huomattavasti harvemmin muualla kehossa. Samassa karvatupessa saattaa kerralla oleskella useampia yksilöitä varsinkin, jos populaation koko on suuri.

## Lähteet

## Aiheesta muualla
* 
* UniProt: Taxonomy - ''Demodex folliculorum'' 
* ITIS: ''Demodex folliculorum'' 
* Global Biodiversity Information Facility (GBIF): ''Demodex folliculorum'' 
* University of Michigan, Animal Diversity Web (ADW): ''Demodex folliculorum''
Progeny of Sun

**Progeny of Sun** on suomalainen blackened death metal -yhtye, joka on perustettu vuonna 2017.

## Historia
Yhtyeen perustivat Niko Aromaa ja Jaakko Hautamäki vuonna 2017. Vuonna 2019 yhtyeeseen liittyivät Joni Kiviniemi, Juha Peura ja Tuomo Tolkki. Kokoonpano on pysynyt muuttumattomana siitä lähtien. Yhtye yhdistelee musiikissaan modernilla otteella death metallia ja black metallia tuoden kokonaisuuteen mukaan myös progressiivisen metallin vaikutteita.

Bändin ensimmäinen merkittävä julkaisu oli EP nimeltä *Dark Wanderer* vuonna 2021, jonka jälkeen julkaistiin ensimmäinen studioalbumi *Throne of Desolation* vuonna 2023. Toisella studioalbumilla *Prophets of the Void* (2025) bändi jatkoi musiikillista kehitystään, saavuttaen suurta suosiota ja huomiota underground metallipiireissä. Inverse Records on julkaissut yhtyeen kaikki julkaisut.

## Jäsenet

* Niko Aromaa - Laulu (2017-)
* Jaakko Hautamäki - Kitara (2017-)
* Joni Kiviniemi - Kitara (2019-)
* Tuomo Tolkki - Basso (2019-)
* Juha Peura - Rummut (2019-)

## Diskografia

### Studioalbumit

* Throne of Desolation (2023)
* Prophets of the Void (2025)

### EP:t

* Progeny of Sun (2019)
* Dark Wanderer (2021)

**Singlet**

* Futile Conversion (2019)
* Worthless (2022)
* Anguish (2022)
* Damsel (2023)
* False Radiance (2023)
* Courier (2023)
* Penance (2025)
* Decimation (2025)
* Forsaken Brigade (2025)

## Lähteet

## Aiheesta muualla
* 
* Death Agency - Progeny of Sun
* Facebook - Progeny of Sun
* Instagram - Progeny of Sun
* Bandcamp - Progeny of Sun
* Spotify - Progeny of Sun
* Youtube - Progeny of Sun
* TikTok - Progeny of Sun
Vaasanhalli

**Vaasanhalli** on Helsingin Harjussa sijaitseva vuonna 1930 valmistunut liikerakennus. Se sijaitsee Vaasanpuistikon länsireunalla lähellä Sörnäisten kurvia. 

Vaasanhallin suunnittivat veljekset Elias Paalanen ja Martti Paalanen vuosina 1928–1929. Rakennuksen ensimmäisessä ja toisessa kerroksessa oli liiketiloja, kuten kauppahalli, ravintola, kahvila, leipomo ja konttoritiloja. Kellariin rakennettiin autohalli.
 
Vuonna 1932 toinen kerros muutettiin koulun tiloiksi, vuonna 1974 tukkumyymäläksi. Rakennuksen eri osiin on vuosien saatossa tehty lukuisia tilamuutoksia. Hallitoiminta päättyi vuonna 1982. Rakennusta ei ole suojeltu asemakaavalla.

## Lähteet

## Aiheesta muualla
Söngvakeppni Sjónvarpsins 1992

**Söngvakeppni Sjónvarpsins 1992** oli Islannissa järjestetty laulukilpailu, jossa valittiin Islannin edustaja Eurovision laulukilpailuun 1992. Yhdeksän kappaleen välinen kilpailu käytiin 22. helmikuuta RÚV:n studiossa Reykjavikissa. Kymmenes mukaan valittu kapaple "Nýr heimur" vedettin pois kilpailusta, koska kappaleen säveltäjä Björn Emilsson toimi karsintafinaalin ohjaajana. Voittajan valitsivat yhdessä kahdeksan ympäri Islantia kokoontunutta alueraatia ja asiantuntijaraati. Kilpailun voitti duo Sigríður Beinteinsdóttir & Sigrún Eva Ármannsdottir kappaleella "Nei eða já". Kansainvälistä Eurovision laulukilpailua varten duo vaihtoi nimekseen Heart 2 Heart.

## Tulos

## Lähteet
*
*http://natfinals.50webs.com/90s_00s/Iceland1992.html
Cyclone-luokka

**Cyclone-luokka** oli Ranskan laivaston yhdentoista torpedoveneen () muodostama alusluokka.

## Alukset

## Lähteet
*
*
*

### Viitteet
On the Rocks (Esko Linnavallin ja Esa Katajavuoren albumi)

**On the Rocks** on suomalaisten jazz-kosketinsoittajien Esko Linnavallin ja Esa Katajavuoren yhteinen vuonna 1972 julkaistu studioalbumi. Albumi sisältää instrumentaaleja jazz-funk-kappaleita, joita ovat Linnavallin ja Katajavuoren lisäksi säveltäneet Rauno Lehtinen, puhallinsoittaja Esa Pethman, rumpali Esko Rosnell sekä kosketinsoittaja Tuomo Tanska.

Albumi julkaistiin Discophon-levy-yhtiön RCA Victor -levymerkillä vinyylilevynä, C-kasettina sekä 8-raitana. Vuonna 2021 Levykauppa Äx julkaisi omalla Lipposen Levy ja Kasetti -levymerkillään albumin uudelleen vinyylilevynä 240 kappaleen numeroituna painoksena.

Yksi albumin tunnetuimmista kappaleista on albumin A-puolen päättävä ”The 5th of November”, joka tuli 1970–1980-lukujen taitteessa suomalaisille tutuksi Neil Hardwickin *[[Tankki täyteen]]* -televisiosarjan alku- ja loppumusiikkina.

## Kappaleet

; A-puoli
# 
# 
# 
# 
#  (*)
# 

; B-puoli
# 
# 
# 
# 
# 
# 

(*) Vuoden 2021 uusintapainoksessa kappaleen säveltäjäksi ja sovittajaksi merkattu Esko Linnavalli, mutta Suomen Äänitearkistossa ja alkuperäisen vinyylilevyn takakannessa kappale on merkattu Esko Rosnellin nimiin.

## Tekijät
### Muusikot
*Esko Linnavalli – piano ja sähköpiano
*Esa Katajavuori – (sähkö)urut ja harmonikka
*Heikki Laurila ja Kaj Westerlund – kitarat
*Matti Bergström ja Pentti Mutikainen – bassokitara
*Matti Oiling, Esko Rosnell ja Christian Schwindt – rummut
*Martti Metsäketo – lyömäsoittimet

### Tuotanto
*Esko Linnavalli – tuotanto
*Scandia-studio / Jouko Ahera – äänitys
*Kai Nordberg – valokuva
*Reino Kaijanen – ulkoasu ja taitto

## Lähteet
* Fenno – Suomen äänitearkisto ry:n levytietokanta 1901–1999

### Viitteet
Heidi Ekdahl

**Heidi Ekdahl** on suomalainen toimittaja.

Ekdahl on valittu *[[Suomen Lääkärilehti|Suomen Lääkärilehden]]* päätoimittajaksi, ja hän aloittaa tehtävässä keväällä 2026. Hän siirtyy tehtävään *[[Kymen Sanomat|Kymen Sanomien]]* vastaavan päätoimittajan paikalta. Sitä ennen hän johti STT:n Viestintäpalveluja.

Ekdahl valittiin kaudeksi 2026–2028 Julkisen sanan neuvostoon. Hän on koulutukseltaan yhteiskuntatieteiden maisteri ja hän on suorittanut MBA-tutkinnon.

Ekdahl on nuorena voittanut muodostelmaluistelun Suomen-mestaruuden Juniorijoukkue Step by Stepin joukkueessa.

## Lähteet

## Aiheesta muualla
* Marja Honkonen, Ulkopaikkakuntalainen haastettiin heti, Journalisti.fi 9.2.2018
Samsung Galaxy S25

**Samsung Galaxy S25** on Samsungin 22. tammikuuta 2025 julkistama ja 3. helmikuuta julkaisema älypuhelin. Samaan aikaan julkaistiin Samsung Galaxy S25+- ja Samsung Galaxy S25 Ultra -mallit.

## Ominaisuudet

### Rakenne ja mitat
Samsung Galaxy S25:n runko on alumiinia ja takapinta lasia. Puhelimen IP-luokitus on IP68, ja se on pöly- ja vesitiivis. Laite kestää upotuksen veteen 30 minuutin ajaksi enintään 1,5 metrin syvyyteen.

Puhelimet mitat ovat 146,9 × 70,5 × 7,2 millimetriä ja paino 162 grammaa.

### Järjestelmäpiiri ja muisti
Samsung Galaxy S25:ssä on kahdeksanytiminen Qualcomm Snapdragon 8 Elite -järjestelmäpiiri. Puhelimesta tuli saataville mallit, joissa on 128 tai 256 gigatavua tallennustilaa. Molemmissa malleissa on 12 gigatavua keskusmuistia.

### Kamerat
Samsung Galaxy S25:ssä on kolme takakameraa: pääkamera, ultralaajakulmakamera ja telekamera. Pääkameran tarkkuus on 50 megapikseliä. Ultralaajakulmakameran tarkkuus on 12 megapikseliä ja kuvakenttä 120 astetta. Telekameran tarkkuus on 10 megapikseliä, ja siinä on kolminkertainen optinen zoom.

### Näyttö
Samsung Galaxy S25:n näytön tyyppi on Dynamic AMOLED, ja sen koko on 6,2 tuumaa. Resoluutio on 1&nbsp;080&nbsp;×&nbsp;2&nbsp;340 pikseliä ja virkistystaajuus 120 hertsiä. Näyttö kykenee 2&nbsp;600 nitin kirkkauteen.

### Akku
Puhelimen akun kapasiteetti on 4&nbsp;000 milliampeerituntia. Puhelin tukee 25 watin latausta ja 15 watin langatonta latausta. Akun on kerrottu latautuvan 50 prosenttiin 30 minuutissa.

### Muuta
Samsung Galaxy S25:ssä on esiasennettuna Android 15 -käyttöjärjestelmä ja One UI -käyttöliittymä. Puhelimelle on luvattu seitsemän vuotta Android-versiopäivityksiä ja tietoturvapäivityksiä. Puhelimessa on näytönalainen sormenjälkitunnistin. Puhelimesta tuli laajasti saataville neljä eri väriä, jotka ovat tummansininen, vaaleansininen, vihreä ja hopea.

## Lähteet

## Aiheesta muualla

*Samsung Galaxy S25 Samsungin sivuilla
Pietro Krohn

**Pietro Købke Krohn** (1840–1905) oli tanskalainen taiteilija. Hän toimi vuonna 1893 perustetun Tanskan taideteollisuusmuseon johtajana.

## Lähteet

## Aiheesta muualla
Hiyal

**Hiyal** () on islaminuskoon kuuluva juridinen kiertotie, jonka avulla voidaan kiertää šarian asettamia kauppaoikeuden rajoituksia. 

Šaria esimerkiksi kieltää koron ottamisen, ja vaatimus on niin selvä, ettei sitä voi suoraan vastustaa. Satoja juridisia kiertoteitä kehitettiin ongelman ratkaisemiseksi. Yksi keino oli antaa lainan vakuudeksi reaaliomaisuutta, jota velanantaja sai hyödyntää koko laina-ajan keston. Toinen keino oli kaksinkertainen myynti, missä esimerkiksi orja myydään tietyllä hinnalla ja ostetaan saman tien takaisin suuremmalla summalla. Hintojen erotus palveli sovitun velan korkona.  Menettelyn nimi on *mukhatara* tai *’ina*. Sen käyttämistä helpotti šarialle ominainen ulkokohtaisuus, jossa itse teko oli tärkeämpää kuin teon motiivi. 

Lakikoulukunnista hanafit suhtautuivat näihin juridisiin kiertoteihin muita myönteisemmin. Muut *[[Madhhab|madhhabit]]* usein tuomitsivat ne, vaikka toisaalta ne voitiin todeta lainmukaisiksi.  Korkokiellolla on ollut merkittäviä taloudellisia seurauksia, sillä se on jarruttanut osakeyhtiöiden perustamista muslimimaissa.

Kauppaoikeudessa islamilainen laki suhtautui aluksi torjuen kirjallisiin sopimuksiin ja suosi todistajien käyttöä, vaikka tämä on vastoin Koraanin sanoja. Myöhemmin kirjalliset sopimukset havaittiin välttämättömiksi. Tällöin päädyttiin näkemykseen, että kirjaukset olivat ainoastaan omia muistiinpanoja, kun taas todistajien käyttö oli todellisuudessa ratkaiseva asia. Varsinkin juridisten *hiyal*-kiertoteiden yhteydessä kirjalliset sopimukset olivat sitä tarpeellisempia, mitä monimutkaisempaa oli *hiyal*.

## Katso myös

* Islamilainen pankkijärjestelmä

## Lähteet

* 
* 

### Viitteet
Britta Roeske

**Britta Roeske** on saksalainen Aston Martin Formula 1 -tallin viestintäjohtaja. Hän on Sebastian Vettelin henkilökohtainen lehdistöpäällikkö. Hän työskenteli Vettelin kanssa vuodesta 2009 lähtien Red Bullilla ennen kuin seurasi häntä Ferrarille vuonna 2015 ja sekä Aston Martinille kaudeksi 2021.

## Ura
Roeske opiskeli taloustiedettä, nykykieliä ja journalismia. Hän aloitti uransa harjoittelijana Renault-tallin viestintäosastolla vuonna 2004, kun Patrizia Spinelli esitteli hänet tallipäällikkö Flavio Briatorelle Euroopan GP:ssä. Vuonna 2005 hän liittyi vastaperustettuun Red Bull -talliin ja vuodesta 2009 lähtien hän aloitti työskentelyn Sebastian Vettelin kanssa.

Vuoden 2023 Le Mansin 24 tunnin ajossa Roeske toimi ranskalaisen L’Équipe televisiokanavan varikkotoimittajana.

## Lähteet
Miesten Ykköspesis-kausi 1994

**Miesten Ykköspesis-kausi 1994** oli Suomen pesäpallon toiseksi korkeimman sarjatason 14. kausi. Sarjaan osallistui 14 joukkuetta. Kausi alkoi 8. toukokuuta ja päättyi 28. elokuuta 1994.

## Runkosarja

## Loppusarja

## Lähteet
Gunnar Smoliansky

**Gunnar Smoliansky** (11. heinäkuuta 1933 Visby – 12. joulukuuta 2019) oli ruotsalainen valokuvaaja. Hän kuvasi muun muassa kaupunkimaisemia. Vuonna 1982 ilmestyi kirja *Barn*, jossa hän kuvasi lapsuutta. Vuonna 2011 hän sai Prinssi Eugenin mitalin.
## Lähteet

## Aiheesta muualla
Gunnar Edman

**Gunnar Edman** (1915–1995) oli ruotsalainen kirjailija. Hän käsitteli usein uskonnollisia kysymyksiä ja herätysliikkeitä. Edmanin esikoisteos, runokokoelma *Charis*, ilmestyi vuonna 1936 ja läpimurtoromaani *Georg diktaren* 1944.
## Valikoitu bibliografia
* *Charis* (1936)
* *Georg diktaren* (1944)
* *Livet är något mer* (1947)
* *Men vid sjätte timmen* (1951)
* *Osårbar* (1955)
* *Emil i det mystiska huset* (1957)
* *Skuggbild och verklighet* (1963)
* *Närvaro* (1974)
* *Ett litet grönt ord* (1985)
* *Andningens credo* (1991)
## Lähteet
Gunnar Nilsson (kuvanveistäjä)

**Gunnar Nilsson** (1904–1995) oli ruotsalainen kuvanveistäjä. Häntä opetti Pariisissa muun muassa Charles Despiau. Nilsson veisti ennen kaikkea alastomia naisvartaloita.
## Teoksia

Gunnar Nilsson Mimi.JPG|*Mimi*, Karlavägen, Tukholma
Gunnar Nilsson Ung mor.JPG|*Ung  mor*, Skärholmen, Tukholma
Vårens huldra av Gunnar Nilsson.JPG|*Vårens huldra*, Göteborgin kasvitieteellinen puutarha
MargitGN3.JPG|*Margit*, Karlstad

## Lähteet

## Aiheesta muualla
Gunnar Nilsson

**Gunnar Nilsson** on seuraavien ruotsalaisten henkilöiden nimi:

* Gunnar Nilsson (1904–1995), kuvanveistäjä
* Gunnar Nilsson (1922–1997), poliitikko ja ammattiyhdistysjohtaja
* Gunnar Nilsson (1923–2005), nyrkkeilijä
* Gunnar Nilsson (1948–1978), kilpa-autoilija
Miesten Ykköspesis-kausi 1995

**Miesten Ykköspesis-kausi 1995** oli Suomen pesäpallon toiseksi korkeimman sarjatason 15. kausi. Sarjaan osallistui 13 joukkuetta. Kausi alkoi 7. toukokuuta ja päättyi 26. elokuuta 1995.

## Runkosarja

## Lähteet
Gunnar Ljusterdal

**Gunnar Ljusterdal** (1931–2018) oli ruotsalainen lehtimies. Hän työskenteli valtiopäiväkansliassa ja kirjoitti muun muassa *[[Upsala Nya Tidning]]iin* ja *[[Vestmanlands Läns Tidning]]iin*. Vuosina 1977–1979 hän oli satiirilehti *[[Grönköpings Veckoblad]]in* päätoimittaja. Vuonna 1982 hän voitti Stora journalistpriset -palkinnon.
## Lähteet

## Aiheesta muualla
Väestönsiirto

**Väestönsiirto** tarkoittaa väestön siirtämistä alueelta toiselle. Se voidaan tehdä siirretyn väestön tai kohdealuetta asuttavan väestön hyväksynnällä, tai pakkosiirtona ilman väestöjen suostumusta. Väestönsiirto voidaan tehdä valtion sisällä tai valtiosta toiseen, tai miehitetyltä alueelta tai miehitetylle alueelle.

Kun kaksi maata vaihtaa väestöjään kaksisuuntaisesti, tai kun jonkin alueen väestö vaihdetaan aktiivisesti toiseen väestöön, on puhuttu **väestönvaihdosta**. Väestönvaihdoksi on kutsuttu myös todistamatonta väestönvaihtoteoriaa, jonka mukaan länsimaiden valkoinen väestö oltaisiin nykyaikana tietoisesti korvaamassa ei-valkoisella väestöllä.

Väestönsiirrot ovat ihmisoikeuksien ja kansainvälisten humanitaaristen lakien kannalta hyväksyttäviä vain poikkeuksellisissa ja rajoitetuissa tapauksissa. Esimerkiksi sodan aikana voi olla sallittua evakuoida väestö.

Historiassa väestönsiirtoja on tapahtunut esimerkiksi orjakaupan, alkuperäisväestöjen maiden riistämisen sekä kansainvälisten sopimusten seurauksena.

Miehittäjä on siirtänyt väestöään miehittämilleen alueille esimerkiksi Baltiassa neuvostovallan aikana, Kyproksessa Turkin miehitettyä saaren pohjoisosan, Itä-Timorissa, Länsirannalla, Tiibetissä, Länsi-Saharassa ja Eritreassa. Tällaisia väestönsiirtoja ei ole muodollisesti määritelty rikoksiksi ihmisyyttä vastaan.

Eräitä väestönsiirtoja:

* Assyrian suorittamat väestönsiirrot
* Pohjois-Amerikan intiaanien väestönsiirrot (*[[Indian Removal Act]]*) 1800-luvulla
* Kreikan ja Turkin väestönvaihto 1923
* Neuvostoliiton väestönsiirrot
* Toisen maailmansodan jälkeiset kaksisuuntaiset väestönvaihdot valtioiden välillä
* Ulkosaksalaisten karkotus Saksaan toisen maailmansodan jälkeen
* Intian ja Pakistanin väestönvaihto Intian jaon yhteydessä 1947
* Kyproksen kreikkalaisen ja turkkilaisen väestön siirrot Kyproksen pohjoisosan miehityksen 1974 jälkeen

## Katso myös
* Etninen puhdistus

## Lähteet
Andreas Aarflot

**Andreas Aarflot** (s. 1. heinäkuuta 1928 Hunan, Kiina) on norjalainen teologi, kirkkohistorioitsija ja pappi, joka toimi piispana Borgin hiippakunnassa vuosina 1976–1977 ja Oslon hiippakunnassa 1977–1998. Hän toimi pitkään myös *Luthersk Kirketidende* -lehden päätoimittajana. Aarflot väitteli tohtoriksi vuonna 1970 aiheenaan Hans Nielsen Haugen käsitys kristinuskosta, ja vuonna 2002 hänet nimitettiin kirkko-oikeuden apulaisprofessoriksi Voldan korkeakouluun. Aarflot syntyi Kiinassa, missä hänen vanhempansa olivat lähetyssaarnaajina, ja varttui Grefsenissä lähellä Osloa. Hän sai Pyhän Olavin ritarikunnan komentajan arvon vuonna 1979.
## Lähteet
Miesten Ykköspesis-kausi 1996

**Miesten Ykköspesis-kausi 1996** oli Suomen pesäpallon toiseksi korkeimman sarjatason 16. kausi. Sarjaan osallistui 14 joukkuetta. Kausi alkoi 11. toukokuuta ja päättyi 1. syyskuuta 1996.

## Runkosarja

## Lähteet
Brooke Tilli

**Brooke Tilli** (s. 31. joulukuuta 1994) on yhdysvaltalainen sisällöntuottaja, joka on keskittynyt erityisesti aikuisviihteen tuotantoon ja julkaisemiseen. Hänen suosionsa kasvoi nopeasti vuonna 2022. Tammikuussa 2025 hänet valittiin *[[Penthouse]]*-lehden Pets-tytöksi.

## Lähteet
Port Harcourtin yliopisto

**Port Harcourtin yliopisto** (, lyhennys: UNIPORT) on julkinen tutkimusyliopisto Nigeriassa. Se toimii maan eteläosassa Riversin osavaltion keskuskaupunki Port Harcourtin Choban kaupunginosassa.  Oppilaitos perustettiin vuonna 1975, itsenäisen yliopiston aseman se sai vuonna 1977.

Opetuskieli on englanti. Lukuvuosi kestää lokakuulta heinäkuulle. Yliopistossa on 12 tiedekuntaa. Opiskelijoita on yli 60&nbsp;000 ja henkilökuntaa 4&nbsp;025; toisen lähteen mukaan opiskelijoita olisi noin 42&nbsp;600. Heistä valtaosa tähtää alempaan korkeakoulututkintoon.

Tiedekunnat (tdk) ovat:
* farmaseuttisten tieteiden tdk
* hallinnon tdk
* hammaslääketieteen tdk
* humanistinen tdk
* insinööritieteiden tdk
* kasvatustieteiden tdk
* kliinisten tieteiden tdk
* luonnontieteen tdk
* maatalouden tdk
* oikeustieteellinen tdk
* peruslääketieteen tdk
* tieteellisen laboratoriotekniikan tdk
* tietojenkäsittelyn tdk
* viestinnän ja mediaopintojen tdk
* yhdistetty terveveystieteiden tdk
* yhteiskuntatieteiden tdk

Yliopistovertailuissa UNIPORT sijoittuu Nigerian kymmenen parhaimman yliopiston joukkoon ja luetaan tyypillisesti myös Afrikan 100 arvostetuimman yliopiston ryhmään.

## Lähteet

## Aiheesta muualla
Tim Ekman

**Tim Ekman** (s. 7. joulukuuta 2005 Vaasa) on suomalainen jääkiekkoilija, joka edustaa SM-liigajoukkue Vaasan Sportia. Hän on pelipaikaltaan keskushyökkääjä.

## Ura
Ekman on Vaasan Sportin kasvatti. Hän jakoi kaudella 2020–2021 kymmenellä osumallaan seuran U16-joukkueen sisäisen maalipörssin voiton Eeka Kankaan ja Joonas Myllyahon kanssa. Kaudella 2021–2022 Ekman toimi joukkueen varakapteenina. Hän voitti Sportin sisäisen piste-, maali- ja syöttöpörssin tehoilla 18+21=39. Kaudella 2022–2023 Ekman oli tehoilla 18+29=47 seuran U18-joukkueen paras syöttäjä ja hän jakoi sisäisen pistepörssin voiton Jonathan Lassanderin kanssa. Kaudella 2023–2024 Ekman oli joukkueen paras pistemies, maalintekijä ja syöttäjä tehoilla 25+37=62.

Kaudella 2025–2026 Ekman oli Sportin U20-joukkueen paras pistemies ja syöttäjä tehoilla 15+25=40. Hän voitti myös joukkueen sisäisen tehotilaston lukemalla +12. Ekman teki SM-liigadebyyttinsä 7. tammikuuta 2026 vieraissa Tampereen Ilvestä vastaan. Hänet merkittiin Sportin kolmossentteriksi laidoilleen Oskari Hult ja Anton Stråka. Ekman sai ottelussa jääaikaa 10.54 minuuttia. Tammikuussa 2026 hän teki Sportin kanssa 1+1-vuotisen SM-liigasopimuksen. Ekmanin vastuu SM-liigassa kasvoi loppukaudella, kun sarjataulukossa viimeisenä ollut Sport oli päästänyt runkopelaajiaan muualle. Hän pelasi liigassa kauden aikana 19 runkosarjaottelua tehden kolme syöttöpistettä.

## Yksityiselämä
Ekmanin isä Kaj on toiminut Sportissa juniorivalmentajana ja hän toimii nykyään seuran U20-joukkueen huoltajana.

## Tilastot

## Lähteet
*
*
*

### Viitteet
Kaukalojalkapallo

**Kaukalojalkapallo** on suomalainen jalkapallon muunnelma, jota pelataan maa- tai tekonurmipohjaisessa jääkiekkokaukalossa.

Kaukalojalkapalloa on pelattu ainakin opiskelijaurheilun piirissä. Turkulainen CampusSport on järjestänyt kaukalojalkapalloturnauksia osana kevätkauden kilpailutarjontaansa. Lajia on pelattu myös esimerkiksi Vuojalahden VuojaCup-turnauksessa vuonna 2024.

Pelissä yksittäisessä joukkueessa voi olla viisi kenttäpelaajaa ja maalivahti.

## Katso myös
* Hallijalkapallo

## Lähteet
Salibandyliigan kausi 1998–1999

**Miesten Salibandyliigan kausi 1998–1999** oli järjestyksessään 13. salibandyn SM-sarjakausi.

## Runkosarja

## Lähteet
Metacore

**Metacore Games Oy** (aiemmin **Everywear Games Oy**) on suomalainen mobiilipeliyhtiö, jolla on toimistot Helsingissä ja Berliinissä. Yhtiö tunnetaan vuonna 2020 julkaistusta *[[Merge Mansion]]* -pelistään, joka on saavuttanut yli 60 miljoonaa latausta ja tuottanut yli 700 miljoonaa Yhdysvaltain dollaria. Metacore kuuluu Supercell-konserniin, joka on yhtiön enemmistöomistaja ja jolta Metacore on saanut yhteensä 180 miljoonaa euroa rahoitusta.

Yhtiö perustettiin vuonna 2014 nimellä Everywear Games, jolloin se kehitti pelejä Applen älykellolle. Vuonna 2018 yhtiö muutti suuntaansa ja aloitti *Merge Mansion* -pelin kehityksen. Perustajiin kuuluvat Mika Tammenkoski, joka oli mukana perustamassa Sumea-peliyhtiötä vuonna 2004, sekä Aki Järvilehto, joka tunnetaan Futuremarkin toimitusjohtajana ja Remedyn varatoimitusjohtajana.

## Lähteet
Salibandyn naisten SM-sarja 1998–1999

**Naistene salibandyn SM-sarjakausi 1998–1999** oli järjestyksessään 11. salibandyn SM-sarjakausi.

## Runkosarja

## Lähteet
Luther Burden III

**Luther Burden III** (s. 12. joulukuuta 2003) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä ja hän on toiminut myös potkujen palauttajana. Burden III edustaa edustaa NFL-joukkue Chicago Bearsia. Ennen NFL-uraansa hän edusti Missourin yliopiston joukkuetta. Bears varasi hänet toisella kierroksella 39. varausvuorolla . 

Heinäkuussa 2025 Burden III teki Bearsin kanssa nelivuotisen ja yhteensä 10,965 miljoonan dollarin arvoisen tulokassopimuksen.

Burden III on pelannut 15 NFL:n runkosarjan ottelua. Näissä otteluissa hänellä on 47 kiinniottoa, 652 kiinniotoilla edettyä jaardia ja kaksi kiinniotoilla tehtyä touchdownia. Hän on edennyt juoksemalla 37 jaardia. 

## Huomautuksia

## Lähteet
Naisten Salibandyliigan kausi 2003–2004

**Naisten salibandyliigan kausi 2003–2004** oli järjestyksessään 15. salibandyn SM-sarjakausi.

Suomen mestaruuden naisissa voitti VFT voittamalla finaaleissa Erä III:n, joka jäi hopealle. Pronssille sijoittui Tampereen Classic. Runkosarjan pistepörssin voitti toista kertaa peräkkäin Classicin Petra Mäntynen tehden 20 pelaamassa ottelussa 67 pistettä, joista 40 maalia ja 27 maaliin johtanutta syöttöä. Pudotuspelien pistepörssin voitti VFT:n Tuulia Karvonen tehden 10 ottelussa 18 pistettä, joista 8 maalia ja 10 syöttöä.

## Runkosarja

## Lähteet

## Aiheesta muualla
* Naisten tilastoja salibandyliigan sivuilla
Heikki Huovinen

**Heikki Huovinen** (s. 16. syyskuuta 1983) on suomalainen jääkiekkoilija ja urheiluvalmentaja, joka pelaa Suomi-sarjajoukkue Liikunnan Riemussa.

## Urheiluvalmentajana
Huovinen on toiminut Formula 1 -kuljettaja Sebastian Vettelin valmentajana vuodet 2012–2013. Huovisen valmennettavia Hintsa Performancessa ovat olleet moottoriurheilun puolella Pierre Gasly, Carlos Sainz Jr., Alex Lynn, Max Verstappen ja Takamoto Katsuta.

## Muuta
Huovinen valmistui liikuntatieteiden maisteriksi Jyväskylän yliopistosta. Huovinen on naimisissa ja heillä on kaksi tytärtä. Vuonna 2024 hänellä diagnosoitiin ADHD.

## Lähteet
*
*
*

### Viitteet
Mestersvig

**Mestersvig** on kiitotie ja pieni Tanskan asevoimien tukikohta Itä-Grönlannissa. 1950-luvulla valmistunut kiitotie liittyi aikanaan lyijynkaivantaan alueella ja se palveli liikennettä seudulle laajemminkin esimerkiksi nykyiseen Ittoqqortoormiitiin. Kiitotie on jäänyt virallisesti pois käytöstä 1980-luvulla, mutta paikalla on nykyisin Tanskan asevoimien  Arktisk Kommandon (Joint Arctic Command, JACO) toimintaa.

## Historia
Mestersvigin 1&nbsp;800 metrin kiitotie rakennettiin vuonna 1952 osana Tanskan valtion ja Nordisk Mineselskabin sopimusta lyijyn kaivostoiminnasta Blyklippenissä. Nimi Mestersvig oli yleisessä käytössä jo rakennusvaiheessa, mutta virallisesti nimi on ollut käytössä vasta 1980-luvun lopulta alkaen. Kiitotien yhteyteen rakennettiin 1950- ja 1960-lukujen aikana rakennuksia, joista viimeisin suurempi on 1970-luvun lopulla valmistunut radioasema. Ennen Constable Pyntin lentoaseman valmistumista Mestersvig oli pääasiallinen kulkuväylä retkikunnille lähialueelle Itä-Grönlannissa. Se palveli myös Scoresbysundin kylää. Kiitotie jäi pois virallisesta käytöstä 15. lokakuuta 1985.

Nykyisin Mestersvigissä on Tanskan asevoimien Arktisk Kommandon (Joint Arctic Command, JACO) toimintaa. Paikalla on ollut muutamia pysyvästi asetettuja sotilaita, jotka ovat esimerkiksi ylläpitäneet Mestersvigin rakennuksia ja toteuttaneet koiravaljakkopartioita.

## Lähteet
Monte Carlo -ralli 2026

**Monte Carlo -ralli 2026** (virallisesti *94e Rally Automobile Monte-Carlo*) oli rallin maailmanmestaruussarjan kilpailu kaudella 2026. Kilpailu järjestettiin 22.&ndash;25. tammikuuta 2026 ja kilpailun huoltopaikka oli Gapissa.

## Kilpailijat

Kilpailuun ilmoittautui yhteensä 66 autokuntaa, jossa oli mukana Rally1-autojen (P1) lisäksi WRC2- ja WRC3-sarjoissa ajavia Rally2- ja Rally3-autoja (P2 ja P3). Lisäksi mukana on muita RGT, Rally4- ja Rally5-autoja.

## Erikoiskokeet
Kilpailussa oli 17 erikoiskoetta, joiden yhteispituus oli . Siirtymiä oli  ja kokonaispituus oli .

## Tapahtumia
Kilpailun avauspäivänä Sami Pajari ja Josh McErlean joutuivat keskeyttämään. Erikoiskoe 3 keskeytettiin ja sitten peruttiin punaisella lipulla sumun vuoksi.

Kilpailun aikana tiet olivat liukkaita jäästä ja lumesta. Avauspäivänä kärkipaikalle noussut Oliver Solberg säilytti johtoaseman huolimatta hitaasti vuotaneesta renkaasta erikoiskokeella 5 ja ulosajosta erikoiskokeella 12.

## Lähteet
Kristian Kroman

**Kristian Frederik Vilhelm Kroman** (29. maaliskuuta 1846 – 1925) oli tanskalainen filosofi. Hän sai 1874 maisterinarvon (magisterkonferens) ja 1877 tohtorin arvon. Hän oli Kööpenhaminan yliopistossa filosofian ja pedagogiikan dosentti vuodesta 1883 ja professori vuodesta 1884. Hän oli 1886–1899 opetusministeriön neuvonantaja ja vuoteen 1914 pedagogiikan opettaja Valtion opettajakorkeakoulussa.

Teoksessa *Om maal og midler for den höjere skoleundervisning* (1886) hän teki ehdotuksen kansanopetuksen järjestämisestä niin että se perustuisi ensisijaisesi  matematiikkaan ja luonnontieteisiin ja latina jäisi pois. Hän esitti liikunnan ja käsityön ottamista opetusohjelmaan.

## Julkaisut
* *Tænke- og sjælelære* (1882; 2. p. 1888)
* *TVor Naturkjendelse. Bidrag til en Mathematikens og Fysikens Theori* (1883)
* *Isaac Newton og hans betydning for videnskaben* (1884)
* *Om maal og midler for den höjere skoleundervisning* (1886)
* *Kortfattet tænke- og sjælelære* (1889; 4. p. 1905)
* *Etik. Almindelig del* (1904)
* *Organisk mekanik* (1912)
* *Relativitetsprincippet* (1915–1917)
* *Muskelvirksomheden* (1917)
* *Matematikken og Erkendelseslæren* (1920). 

## Lähteet
Pyry Salmela

**Pyry Salmela** (s. 8. syyskuuta 1986) on suomalainen jääkiekkoilija ja urheiluvalmentaja, joka pelaa Suomi-sarjajoukkue S-Kiekossa.

## Urheiluvalmentajana
Salmelan valmennettavia Hintsa Performancessa ovat olleet Formula 1 -sarjassa Daniil Kvjat, Pierre Gasly, Nyck de Vries, Daniel Ricciardo ja Liam Lawson.

## Muuta
Salmela kävi peruskoulun Tampereella ja urheilulukion Kuortaneella.

## Lähteet
*
*

### Viitteet
Quantum Capital Group

**Quantum Capital Group** on yhdysvaltalainen energia-alan sijoitusyhtiö. Sen perustivat vuonna 1998 Wil VanLoh ja Toby Neugebauer alkujaan nimellä Quantum Energy Partners. Yhtiön kotipaikka on Houston, Yhdysvaltain Texasin osavaltiossa. Sijoitusyhtiö hallinnoi yli 30 miljardin dollarin sijoitusvarallisuutta monissa energia-alan yhtiöissä. Quantum ja sen sijoitussalkkuyhtiöt yhdessä työllistävät yhdessä yli 3&nbsp;000 ihmistä.

Noin 95 prosenttia yhtiön sijoituksista oli suuntautunut fossiiliseen energiaan (7/2024).

Talousjulkaisu Financial Times uutisoi tammikuussa 2026 Quantum Capital Groupin liittoutuneen yhdysvaltalaisen pörssinoteeratun öljyjätti Chevronin kanssa ja valmistelevan noin 22 miljardin dollarin tarjousta venäläisen öljy-yhtiö Lukoilin kansainvälisten liiketoimintojen ostamiseksi. Nämä liiketoiminnat ovat Yhdysvaltain valtionvarainministeriön valvomien pakotteiden piirissä, ja ministeriö on asettanut Lukoilin kanssa käytävien neuvottelujen alustavaksi takarajaksi 17. tammikuuta 2026. Quantum ja Chevron ovat kertoneet Yhdysvaltain hallinnolle sitoutuvansa pitkäkestoiseen omistukseen ja sijoitusten operointiin. Kaupan toteutuessa yhtiöt jakaisivat Lukoil-omistukset keskenään.

## Lähteet
Ari Visa

**Ari Juha Eljas Visa** (s. 7. joulukuuta 1958 Urjala) on suomalainen insinööri ja digitaalisen signaalinkäsitelyn professori.

Urjalassa syntyneen Ari Visan puoliso on kauppatieteen maisteri Riitta Niemi. Visa suoritti diplomi-insinööritutkinnon 1981 Linköpingissä Ruotsissa. Tekniikan lisensiaatiksi hän valmistui Teknillisestä korkeakoulusta 1988 ja väitteli siellä tekniikan tohtoriksi 1990.

Visa oli Linköpingin yliopiston assistentti 1981–1983, VTT:n tutkija 1984–1986 ja erikoistutkija 1988–1989 ja Pöyry-konsernin suunnittelija 1986–1988. Teknillisessä korkeakoulussa hän oli vs. yliassistentti ja tutkija 1991–1993 ja laboratorioinsinööri 1993–1996 ja tuli korkeakoulun kuva-analyysin dosentiksi 1994. Visa oli Lappeenrannan teknillisessä korkeakoulussa tietojenkäsittelytekniikan ma. apulaisprofessori 1996 ja apulaisprofessori ja professori 1997–1999 ja toimi siellä myös osastonjohtajana ja korkeakoulun hallituksen jäsenenä. Tampereen teknillisessä korkeakoulussa, sittemmin Tampereen teknillinen yliopisto ja Tampereen yliopisto, Visa oli tietotekniikan dosentti 1998–2000 ja on ollut signaalinkäsittelyn professori vuodesta 2000.

## Lähteet
Suvi Uura

**Suvi Uura** on suomalainen laulaja-lauluntekijä, muusikko, laulun- ja äänenkäytön opettaja sekä ääninäyttelijä. Hän on kotoisin Ähtäristä.

## Koulutus
Uura aloitti musiikkiopinnot viisivuotiaana klassisen pianon opiskelulla ja liittyi bändeihin ensimmäistä kertaa yläkouluikäisenä. 

Koulutukseltaan Uura on kasvatustieteen ja filosofian maisteri, muusikko, musiikkipedagogi (AMK) ja kokonaisvaltaisen äänenkäytön (CVT) opettaja.

## Yhtyeet
Uura kuuluu moneen eri musiikkityylejä esittäviin yhtyeisiin. Hän on Dorothy Polonium, Räsynukke, Lady Fiery & Voodudes ja Duo Palo -kokoonpanojen laulaja sekä Noumena-yhtyeen laulaja ja pianisti. Uura esiintyy lisäksi argentiinalaisen tangon kokoonpanojen kanssa sekä erilaisissa cover-yhtyeissä. 

Dorothy Polonium on vuonna 2014 Jyväskylässä perustettu nelihenkinen kokoonpano, jonka musiikissa yhdistyy moderni rock, mystiikka ja grunge-vaikutteet. Yhtye on julkaissut kaksi albumia: *Tales of the Pyre* (1997) ja *Psychoccult* (2020). Kokoonpanon kaikki jäsenet osallistuvat musiikin tekemiseen.

Räsynukke on Uuran luotsaama jyväskyläläinen indie folk -yhtye, jonka tuotantoon sisältyy kolme albumia: *Metsien tuolle puolen* (2021), *Kaksi vuodenaikaa* (2016), *Mosaiikki* (2014) sekä EP *Hajotaan Pikkuhiljaa* (2012). Uura kuvailee yhtyeen musiikkia ”lauletuksi runoudeksi”. Uura vastaa yhtyeen sävellyksistä sekä sanoituksista. Kokoonpanon musiikkia on kuultu myös *Minä rakastin yötä* -musikaalissa (2024).

Ähtärissä vuonna 1998 perustettuun melodista death metalia soittavaan Noumenaan Uura on liittynyt vuonna 2009. Yhtye on julkaissut Haunted Zoo Records levy-yhtiön kautta kolme albumia, joissa Uura on ollut mukana: *Death walks with Me* (2023), *Anima* (2020) ja *Myrrys* (2017). Instrumenttiensa lisäksi Uura vastaa yhtyeessä erityisesti omista laulusovituksista ja osin kappaleiden kirjoittamisesta. Noumena on käynyt kiertueella Suomen lisäksi muun muassa Japanissa ja Kiinassa.

Uura on toiminut sessiosolistina muun muassa Valpurissa ja Ikinä-yhtyeessä sekä ollut mukana Ill Divas-triossa, joka teki metallicoverin alunperin Spice Girls-kokoonpanon esittämästä ”Spice Up Your Life”-kappaleesta.

## Ääninäyttely
Uura on toiminut ääninäyttelijänä muun muassa animoidussa jouluelokuvassa Mikä joulu (2024).

## Diskografia

### Albumit
;Noumena
* *Death Walks with Me* (2013)
* *Myrrys* (2017)
* *Anima* (2020)

;Dorothy Polonium
* *Tales by the Pyre* (2017)
* *Psychoccult* (2020)

;Räsynukke
* *Hajotaan Pikkuhiljaa* (EP, 2012)
* *Mosaiikki* (2014)
* *Kaksi vuodenaikaa* (2016)
* *Metsien tuolle puolen* (2021)

;Rana
* *Rana* (2009)

;Yolk
* *The present and the past* (2010)

;BitterTwisted
* *BitterTwisted* (2015)

## Lähteet

## Aiheesta muualla
Kotisivut: https://www.suviuura.net/
Aldébaran-luokka (sluuppi)

**Aldébaran-luokka** oli Ranskan laivaston kahdeksan Britteinsaarilta tilatun sluupin muodostama alusluokka, jonka alukset perustuivat Flower-luokan sluuppeihin aseistuksen poiketessa brittiläisistä. Lisäksi tehtiin lukuisia pienempiä muutoksia raivauskalustoihin, majoitus- ja pesutiloihin, vesihuoltoon jne., jotta alukset täyttäisivät ranskalaisten vaatimukset.

## Alukset

## Lähteet
*
*
*

### Viitteet
Ailette-luokka

**Ailette-luokka** oli Ranskan laivaston kahden sluupin muodostama alusluokka.

## Alukset

## Lähteet
*
*

### Viitteet
Isonvarpaan pitkä ojentajalihas

**Isonvarpaan pitkä ojentajalihas** () on ihmisellä erikoinen parillinen sulkamainen lihas, jonka lähtökohta on pohjeluun puolivälin ja yläosan tienoilla sekä osittain sääriluun ulommassa nivelnastassa eli kondylissa ja kulkee säären etumaisessa lihasaitiossa yhdessä etummaisen säärilihaksen kanssa säären alaosaan, mutta sen toiminnallinen kiinnityskohta onkin isonvarpaan kärkinivelen tyvi molemmissa jaloissa. Muita varpaita kuin isovarvasta ei ihminen kykene yksistään kohottamaan. Lihaksella on pieni osuus myös jalkaterän dorsifleksioliikkeessä.

Isonvarpaan pitkää ojentajalihasta hermottaa syvä pohjehermo (, aiemmin ) samoin kuin etumaista säärilihastakin.

## Lähteet
Martin Kromer

**Martin Kromer** tai **Cromer**, myös **Marcin Kromer** ja **Martinus Cromerus**, (1512–1589) oli puolalainen historioitsija. Hän toimi prinssi Sigismund Augustin sihteerinä, ja tämän noustua valtaistuimelle hän sai tehtäväkseen järjestää Krakovassa olevan valtionarkiston. Häntä käytettiin usein lähettiläänä. Hänet muun muassa lähetettiin 1570 Stettinin kongressiin välittämään rauhaa Ruotsin ja Tanskan välille, ja hän laati siitä kertomuksen. Hän vastusti voimakkaasti uskonpuhdistusta ja osallistui Tridentin kirkolliskokoukseen. Hänet nimitettiin 1579 Ermlandin piispaksi. Muiden kirjoitusten ohella häntä on pidetty myös Katariina Jagellonican Ruotsissa kokemia vaiheita kuvaavan anonyymin kertomuksen tekijänä.

## Julkaisut
* *De origine et rebus gestis Polonorum* (1555)
* *Polonia, sive de situ, moribus, populis, magistratibus et Republica regni Polonici* (1568).

## Lähteet

## Aiheesta muualla
Majo no tabitabi

**Majo no tabitabi** (, ) on Jōgi Shiraishin kirjoittama light novel, jonka julkaisu alkoi vuonna 2016. Sarja on sovitettu Itsuki Nanaon piirtämäksi mangasarjaksi, jota on julkaistu vuodesta 2018 *Manga UP!* -lehdessä. Sarja on sovitettu animesarjaksi, jonka on ohjannut Toshiyuki Kubooka ja tuottanut C2C. Animesarjan esittäminen alkoi vuonna 2020.

## Juoni
Tarinassa noita nimeltä Elaina matkasi ympäri maailmaa ja tapasi useita ihmisiä, joiden tarinaan Elaina tuli mukaan.

## Lähteet
Vštšiž

**Vštšiž** () on kylä Brjanskin alueen Žukovkan piirissä Venäjällä. Kylässä oli vuonna 2025 arviolta 50 asukasta. Se on saanut nimensä paikalla sijainneelta muinaisvenäläiseltä kaupungilta.

Desna-joen varrella sijaitsevan Vštšižin paikalla oli 800–900-luvuilla Romnyn kulttuurin asuinpaikka. Nimeltä Vštšiž mainitaan ensimmäisen kerran vuonna 1142, jolloin paikalla oli Tšernihivin ruhtinaskuntaan kuulunut linnoitus. Vštšižistä tuli erillisen ruhtinaskunnan keskus vuonna 1158. Kaupunki rakennettiin tulipalon jälkeen uudelleen vuonna 1160. Lopullisesti se tuhoutui mongolien hyökkäyksessä vuonna 1238.

Nykyinen Vštšižin kylä on syntynyt kaupungin paikalle 1600-luvulla. Kylä mainitaan Zinovjevin aatelissuvun omistuksena vuonna 1610.

Kylästä on tieyhteys Ovstugin ja Negotinon kyliin sekä Brjanskin ja Smolenskin väliselle maantielle.

## Lähteet
Kronberg

**Kronberg** tarkoittaa muun muassa seuraavia:

* Kronberg im Taunus, kaupunki Keski-Saksassa

## Sukunimi
* Annika Laine-Kronberg (ent. Tidström, s. 1975), Åbo Akademin professori
* Julius Kronberg (1850–1921), ruotsalainen taidemaalari
The Ashes 2025–2026

**Vuosien 2025–2026 [[The Ashes|Ashes]]-sarja** pelattiin marras- ja joulukuussa 2025 sekä tammikuussa 2026 Australiassa. Englannin ja Australian välisistä viidestä test-ottelusta Australia voitti neljä ja Englanti yhden.

## Ottelut

## Tilastoja

## Lähteet

## Aiheesta muualla
* Vuosien 2025–2026 Ashes-sarja ESPNcricinfo-sivustolla
Dubourdieu-luokka

**Dubourdieu-luokka** oli Ranskan laivaston viiden sluupin muodostama alusluokka.

## Alukset

Luokkaan piti kuulua vielä kuudes alus, *Decres*, mutta sen tilaus peruutettiin ensimmäisen maailmansodan päätyttyä.

## Lähteet
*
*

### Viitteet
Kaikki tiet vievät Roomaan

**Kaikki tiet vievät Roomaan** () on sananlasku, joka tarkoittaa, että samaan päämäärään voi päästä useita eri reittejä pitkin. Sanonta juontaa juurensa Rooman valtakunnan massiivisesta tieverkostosta, jonka pituus oli yli 400&nbsp;000 kilometriä. Keisari Augustus rakennutti Forum Romanumille Milliarium Aureum -nimisen marmoripylvään, joka toimi kaikkien valtakunnan teiden symbolisena alkupisteenä ja josta etäisyydet mitattiin.

## Katso myös
* Via Appia, Rooman valtakunnan ensimmäinen valtatie

## Lähteet
Lohikäärmetanssi

**Lohikäärmetanssi** () on perinteinen kiinalainen tanssi, jossa tanssijat kannattelevat pitkää lohikäärmettä jäljittelevää pukua kepeillä. Tanssi on osa kiinalaisen uudenvuoden juhlintaa ja sitä esitetään myös muissa juhlissa ympäri maailmaa. Lohikäärme symboloi kiinalaisessa kulttuurissa viisautta, voimaa ja vaurautta, ja tanssin uskotaan karkottavan pahoja henkiä sekä tuovan onnea.

Lohikäärmetanssin juuret ulottuvat Han-dynastian (206 eaa.–220 jaa.) aikaan, jolloin sitä käytettiin esi-isien palvontaan ja sateen anomiseen. Tang-dynastian ja Song-dynastian aikana tanssista kehittyi vakiintunut osa juhlaseremonioita. Tanssin aikana yksi henkilö johdattaa lohikäärmettä kepissä olevalla pallolla (”viisauden helmellä”), ja lohikäärmeen aaltoileva liike pallon perässä symboloi viisauden tavoittelua. Lohikäärmeen pituus vaihtelee kahdesta metristä jopa satoihin metreihin, ja pitkän lohikäärmeen uskotaan tuovan enemmän onnea.

## Lähteet
Magnús Þór Hafsteinsson

**Magnús Þór Hafsteinsson** (29. toukokuuta 1964 – 30. kesäkuuta 2025) oli islantilainen liberaalipuolueen poliitikko, joka istui kansanedustajana Islannin parlamentissa Alþingissä vuosina 2003–2007.

Magnús Þór syntyi Akranesissä. Hän opiskeli Hólarin maatalousopistossa maataloustiedettä ja kalankasvatusta ja valmistui vuonna 1986. Vuonna 1991 hän suoritti Norjassa Sognin ja Fjordanen korkeakoulussa *candidatus magisterii* -maisterintutkinnon pääaineinaan kalankasvatus ja kauppatieteet, ja vuonna 1994 hän valmistui Bergenin yliopistosta *candidatus scientiarum* -maisterintutkinnon pääaineenaan kalatiede. Vuosina 1989–1997 hän työskenteli tutkijana Islannin kalatalouslaitoksella sekä Islannin ja Norjan meritutkimuslaitoksilla. Vuosina 1994–1997 hän työskenteli tutkijana ja opettajana Tromssan meritieteiden korkeakoulussa Tromssassa. Vuosina 1997–1999 hän toimi Islannin yleisradioyhtiö RÚV:n Norjan-kirjeenvaihtajana sekä vuosina 1997–2003 norjalaisen *Fiskaren*-julkaisun toimittajana ja RÚV:n televisio- ja radiotoimittajana.

Magnús Þór valittiin Alþingiin vuoden 2003 parlamenttivaaleissa Suðurkjördæmi-vaalipiiristä. Vuosina 2004–2007 hän toimi liberaalipuolueen parlamenttiryhmän puheenjohtajana. Hän istui Alþingin kalatalousvaliokunnassa vuosina 2003–2007 ja sosiaaliasiainvaliokunnassa vuosina 2005–2007. Vuonna 2009 hän erosi liberaalipuolueesta. Vuoden 2017 parlamenttivaaleissa hän oli ehdolla kansanpuolueen listalla muttei tullut valituksi. Myöhemmin hän toimi kansanpuolueen toiminnanjohtajana.

Magnús Þór kuoli 30. kesäkuuta 2025, kun hänen kalastusaluksensa *Ormurinn langi AK-64* upposi Patreksfjörðurin vuonossa.

## Lähteet
Flamant (1916)

**Flamant** oli Ranskan laivaston aviso.

## Valmistus
Alus tilattiin 29. tammikuuta 1914 Rochefortin laivastontelakalta, jossa köli laskettiin heinäkuussa. Alus laskettiin vesille 27. lokakuuta 1917 ja otettiin palvelukseen 17. huhtikuuta 1918.

## Palvelus
Alus aloitti palveluksensa toukokuussa 1918. Se nimettiin 1. huhtikuuta 1919 *Quentin Rooseveltiksi*. Vuodesta 1920 alkaen alus oli Englannin kanaalissa ja Pohjanmerellä kalastuksenvalvonnassa. Ministeriön kiertokirjeellä 27. kesäkuuta 1939 ilmoitettiin, että alus poistetaan palveluksesta elokuussa 1941. Aluksen korvaisi *Furieuse*, joka tilattaisiin 18. joulukuuta 1939. Toisen maailmansodan alkaminen esti kuitenkin tilauksen.

Alus varustettiin loppuvuodesta 1939 apumiinanraivaajaksi, minkä jälkeen se siirrettiin 18. kesäkuuta 1940 Cherbourgista Portsmouthiin. Britit valtasivat aluksen 3. heinäkuuta Ranskan antauduttua. Alus liitettiin kuninkaalliseen laivastoon nimellä *HMS Quentin Roosevelt* ja runkonumerolla FT317. Aluksella koulutettiin värvättyjä belgialaisia kuninkaallisen laivaston Section Belgeen (RNSB), minkä jälkeen sillä kuljetettiin joukkoja ja materiaalia. Tammikuusta 1941 tammikuuhun 1942 aluksen miehistö oli Belgiasta ja osana RNSB:tä, koska Vapaan Ranskan laivasto ei kyennyt miehittämään alusta. Aluksesta tuli tammikuussa 1942 kuninkaallisen laivaston koululaiva, jolloin se varustettiin sukellusveneidentorjunta-alukseksi ja sijoitettiin Kirkwalliin 24. sukellusveneentorjuntaryhmään.

Kesäkuussa 1945 alus palautettiin Ranskan laivastolle, joka sijoitti sen kalastuksen valvontaan. Alus poistettiin laivastoluettelosta 14. helmikuuta 1947 Cherbourgista ja asetettiin 15. helmikuuta 1950 myyntiin. Alus romutettiin 1955.

## Lähteet
*
*

### Viitteet
Keivat

**Keivat** () on noin 200 kilometrin pituinen länsi–itäsuuntainen ylänkö Kuolan niemimaan keskiosassa Venäjällä. Se koostuu useammista laaksojen jakamista harjanteista, joita ovat muun muassa Šuururta, Njuhtšurta ja Jagelurta. Ylängön korkein kohta on Jagelurtalla noin 397 metriä merenpinnan yläpuolella. 

Keivat toimivat Vienanmereen laskevan Ponoin ja Barentsinmereen laskevan Jokangan vedenjakajana. Maasto on suurelta osin tundraa, joka jatkuu myös mäkien pohjoispuolelle, kun taas eteläpuolella on metsää. Aluetta käytetään porojen laidunmaana.

Keivat ovat muodostuneet lähinnä kiilleliuskeesta, jossa esiintyy runsaasti kyaniittia. Alueella esiintyy myös pegmatiittia. Keivojen kyaniittiesiintymät löydettiin vuonna 1928 Neuvostoliiton tiedeakatemian kenttätutkimuksessa, ja nykyisin alueelta tunnetaan 29 esiintymää. Yhteensä alueella on yli kolme miljardia tonnia kyaniittia.

## Lähteet
* 
### Viitteet
La Bellière (Seine-Maritime)

**La Bellière** on kunta Pohjois-Ranskassa Seine-Maritimen departementissa Normandian alueella. Se sijaitsee Eptejoen varrella, noin 60 kilometriä Dieppen kaupungista kaakkoon.

La Bellière on mäkinen, metsäinen ja vehreä kylä Pays de Brayn alueella, ja siellä on seudun parhaat niityt. Eptejoki muodostaa kunnan etelärajan. Usealta kukkulalta avautuu panoraamanäkymä ympäröivään alueeseen. Kylän keskustassa oleva Saint-Laurentin kirkko on rakennettu 1100- ja 1200-luvuilla. Siihen on tosin vuosisatojen saatossa tehty lukuisia muutostöitä. Kirkko on rakennettu paikallisesta rautapitoisesta hiekkakivestä, ja sen katto on kokonaan peitetty vanhoilla tiilillä.

## Lähteet

## Aiheesta muualla
HMG-KoA-syntaasi

**HMG-KoA-syntaasi** on transferaaseihin kuuluva entsyymi, joka katalysoi hydroksimetyyliglutaryylikoentsyymi-A:n muodostumista asetoasetyylikoentsyymi-A:sta ja asetyylikoentsyymi-A:sta. Entsyymiä esiintyy niin aitotumaisissa kuin esitumaisissakin eliöissä. HMG-KoA-syntaasi toimii osana mevalonaattireittiä ja ketogeneesiä ja osallistuu siten muun muassa sterolien ja rasvahappojen aineenvaihduntaan. Sen EC-numero on EC 2.3.3.10.

## Rakenne ja toiminta
HMG-KoA-syntaasi on rakenteeltaan kahdesta samanlaisesta alayksiköstä muodostuva homodimeeri. Entsyymin molekyylimassa on eliöstä riippuen 100–130 kDa. Sen katalysoima reaktio riippuu siitä, missä osassa solua entyymiä esiintyy. Sytosolinen HMG-KoA-syntaasi katalysoi mevalonaattireittiä, mutta mitokondrioissa se katalysoi ketogeneesiä. Asetoasetyylikoentsyymi-A:n ja asetyylikoentsyymi-A:n lisäksi muutamat niitä rakenteellisesti läheisesti muistuttavan yhdisteen. HMG-KoA-syntaasia inhiboivat raskasmetallit, esimerkiksi elohopea ja kadmium.

HMG-KoA-syntaasin aktiivisen kohdan katalyyttisesti tärkeät aminohapot ovat kysteiini, histidiini ja glutamiinihappo. Histidiini vastaanottaa protonin kysteiinin tioliryhmältä, jolloin nukleofiilisemmaksi muuttunut tiolaattiryhmä reagoi nukleofiilisella asyylisubsituutiolla asetyylikoentsyymi-A:n kanssa muodostaen asetyloidun kysteiinin. Seuraavassa vaiheessa negatiivisesti varautunut glutamaattiryhmä, ottaa vastaan protonin asetyloidulta kysteiiniltä muodostaen enolaatin. Tämä enolaatti reagoi Claisen-kondensaatiolla asetoasetyylikoentsyymi-A:n kanssa muodostaen hydroksimetyyliglutaryylikoentsyymi-A:ta.

HMG-KoA-syntaasin puutos on harvinainen tila, joka aiheuttaa nuoruusiässä hypoglykemia eli matalaa verensokerin tasoa, metabolista asidoosia ja usein kooman. Tilaan liittyy usein myös maksan suureneminen eli hepatomegalia. Entsyymin puutosta voidaan hoitaa annostelemalla glukoosia suoneen.

## Lähteet
La Bellière

**La Bellière** voi tarkoittaa seuraavia:

* La Bellière, kunta Ranskassa Ornen departementissa
* La Bellière, kunta Ranskassa Seine-Maritimen departementissa
La Chapelle-Saint-Ouen

**La Chapelle-Saint-Ouen** on kunta Pohjois-Ranskassa Seine-Maritimen departementissa Normandian alueella. Se sijaitsee noin 59 kilometriä Dieppen kaupungista kaakkoon.

La Chapelle-Saint-Ouen muodostettiin vuonna 1863 La Chapelle-Saint-Ouenin, Bois-Gautierin ja Bruquedallen yhdistyessä. Saint-Ouen viittaa Rouenin arkkipiispaan Oueniin. Kunnassa on 1500-luvun kartano ja sen kuusikulmainen tiilinen puimatanner. Saint-Ouenin kirkko on alkujaan peräisin 1200-luvulta, ja sitä on uudistettu 1500- ja 1600-luvuilla. Siinä on kivinen aurinkokello vuodelta 1635. Kirkko on tehty tiilestä, ja sen kellotorni on tehty liuskekivestä.

## Lähteet

## Aiheesta muualla